شەفەق نیوز/ سەرچەوەیگ ئەمنی، ئمڕوو دووشەممە،خەوەردا لە
کوشتن ژنیگ خوەی و مناڵەگەی وەدەس ژنیگ سی ساڵان لە پارێزگای زیقار.
سەرچەوەگە ئەرا ئاژانس شەفەق نیوز وت: ژنیگ لە تەمەن ٣١ ساڵان،
ئمڕوو براژن خوەی وەگەرد مناڵ سێ ساڵانی لە ئاوای دهێمی لە قەزای رفاعی  لە شار ناسریە سەنتەر پارێزگای زیقار کوشت.
سەرچەوەگە دیاری کرد ک تاوانبارەگە دویای کوشتن ژن ومناڵەگە
وە خود چەکەگە خوەییش کوشت، وتیش؛ هێزیگ ئەمنی دەورگرد شوین رووداوەگە گرد، و تەرمەیلە
وەرەو پزشک دادوەری برد، و لێکۆڵینەوەیگ لە رووداوەگە واز کرد.
